Here is a page extracted from Wikipedia that may contain CSS, HTML, and a lot of unformatted text.

Title: Baptismo
Content: O baptismo (por vía culta, anque en aragonés a pronunciación mas estendillada ye /ba'tismo/~/bal'tismo/, "batismo"  y "baltismo") ye un rito d'adopción d'o cristianismo que se relaciona cuasi en toz os casos con l'augua. A l'acción de dar o baptismo se le diz baptizar (pron. "batizar" u "baltizar").

Pa bellas ilesias cristianas, como a Catolica, o baptismo ye un sacramento. Pa atras, como os anabaptistas, o baptismo representa una «ordenanza de Cristo». O baptismo se celebra pa dar-le dentrada en a relichión cristiana a un individo.

Popular 

En muitos puestos de l'Alto Aragón, a l'acción de baptizar a una persona encara se le i diz cristianar de forma coloquial. Tradicionalment, os ninons se vestiban d'una forma especial pa la cerimonia de baptizo. A o vestiu que se les meteba pa ixa ocasión se le diz vestiu «de cristianar».

Etimolochía 

A parola baptismo dimana d'o latín <BAPTISMUS, que a la suya vegada la prene de l'idioma griego <βαπτισμός, baptismos. Tiene os significaus d'inmersión, anegamiento, ser afundiau u mesmo afogamiento. En o contexto cristiano, tiene o sentiu d'«inmersión» en a nueva relichión.

Imáchens

Referencias

Se veiga tamién 

Ilesia baptista.
Pila baptismal.

Vinclos externos 

Cristianismo
Ritos